中秋湘南樓餞張昭州
作者：劉克莊
朝代：宋

paragraphs: 臺使選良牧，詔下帝曰俞。
高牙植華艦，餞者來傾郛。
明月滿麗譙，寒光映尊壺。
桂人願少留，昭人望疾驅。
一室可爲政，况迺有國都。
嶺民日以耗，丁口彊半無。
洋洋紫雲詔，侯其勒座隅。
道鄉游息處，暇日披榛蕪。
鄙拙忝投分，臨風獨躊躇。
頗念友離索，寧論鬼揶揄。
何繇扣鈴閣，百榼傾兵厨。